b'\n_START_ARTICLE_\nAdalbert Pra\xc5\xa1ki\n_START_SECTION_\n\xc5\xbdivotopis\n_START_PARAGRAPH_\nRodio se oko godine 956. u Libicama, u isto\xc4\x8dnoj \xc4\x8ce\xc5\xa1koj. Kr\xc5\xa1ten je kao Vojtjeh, ali je to ime kasnije promijenio u Adalbert. \xc5\xa0kolovao se u Magdeburgu gdje ostaje do 981._NEWLINE_19. velja\xc4\x8de 983., preuzima upravu pra\xc5\xa1ke biskupije. Odlazi kasnije u Rim papi Ivanu XV. kako bi ga odrije\xc5\xa1io te slu\xc5\xbebe. No nadbiskup iz Mainza zamolio je papu neka Adalberta \xc5\xa1to prije vrati na njegovu biskupsko mjesto. Adalbert to prihva\xc4\x87a i ubrzo osniva benediktinski samostan u Brevnovu. Adalbert opet napu\xc5\xa1ta svoju biskupiju i odlazi u Rim u samostan, ali ga je papa Grgur V. zamolio da se vrati u Prag, \xc5\xa1to on prihva\xc4\x87a. Zbog neprijateljskoga okru\xc5\xbeja u Pragu sklonio se kod poljskog kneza Boleslava Hrabroga. Prema jednoj hrvatskoj predaji, vra\xc4\x87aju\xc4\x87i se prvi put iz Rima u Prag, boravio u Senju._NEWLINE_Kasnije poduzima misionarske misije u Prusiju, gdje je bio neprijateljski do\xc4\x8dekan. Pogani su ga ubili 23. travnja 997. Ve\xc4\x87 999. godine papa Silvestar II. progla\xc5\xa1ava ga svetim. Za\xc5\xa1titnik je \xc4\x8ce\xc5\xa1ke, Poljske, Ma\xc4\x91arske i Pruske.'